Cornelius Cruys

Niels Olsen eventuelt Olufsen, senere Cornelius Cruys, (født 14. juni 1655 eller 14. juni 1657 i Stavanger, død 1727)  var en norskfødt admiral i den nyetablerte russiske marinen fra 1697 til sin død.

Familie 
Han vokste opp i Steinkargata 6 i Stavanger og var sønn av Ole Gudfastesen og Abelone Nilsdatter Kock. Som ung, ca. i 1668-69, hyret han seg på et skip fra Stavanger til Nederland. Han skiftet navn til Cornelius Cruys [Kornelius Krøys]. Navnet ble skrevet som Cornelis Cruijs i lysningsregisteret i Amsterdam.

I 1681 ble Cruys borger i Amsterdam, han var da skipper og gift med Catharina Claas Vooght.

Han ligger gravlagt i Amsterdam.

Borger i Amsterdam 
I 1681 ble Cruys borger, som skipper i Amsterdam. Her slo han seg opp som skipsbygger, kaper, bergingsmann, karttegner og skipsfører.

Russisk admiral
Tsar Peter den stores besøkte Holland i mange måneder. Peter den store kom til Zaandam (forstad av Amsterdam, ca. en mil nordvest for byen) den 18. august 1697. Han bosatte seg der inkognito i det som i dag heter 'Tsaar Peterhuisje'. Senere kom han til Amsterdam. Det endte med at han engasjerte Cornelius Cruys.

Cruys forlot Nederland for godt i 1697. Han ble med til Russland, hvor han hadde en avgjørende rolle som bygger av den russiske flåten og en viktig stemme ved bygging av St. Petersburg. Resten av sitt liv var han i russisk tjeneste og ble den første russiske admiralen.

I årene 1709-1711 var Cornelius Cruys øverstkommanderende for Østersjøflåten med rang av viseadmiral, dette i tillegg til alle sine andre oppgaver. H

Konflikter og krigsrett 
Cornelus Cruys bodde der Vinterpalasset ligger i dag.

Han la seg ut med de mest korrupte personene. I marinearkivet finnes en lang rekke dokumenter som viser at Cornelius Cruys lå i strid med mange mennesker. Dette hadde for det meste saklig grunn, men det fantes unntak.

Cornelius Cruys var i konflikt med kontreadmiral Botsis, som var av italiensk greveslekt. Botsis likte ikke Cruys, som var av noe lavere byrd enn han selv var, og Botsis bidro sannsynligvis til krigsrettssaken mot Cornelius Cruys.

Næringsvirksomhet 
Tsar Peter den store ga ham store hedersbevisninger og eiendommer. Cornelius Cruys hadde en del gårder blant annet i Viborg og Kronstadt. Han spedde på inntekten med handelsvirksomhet og egne handelsskip.

Cornelius Cruys fikk etablert seilduksfabrikker, reperbaner, tjæremiler, han tegnet kart, vervet utenlandske sjøfolk til marinen, bygde festningsverkene på øya Kotlin (i dag Kronstadt) utenfor St. Petersburg, kjempet mot svensker i Østersjøen og mot tyrkere i Svartehavet. Han var den første «russiske» borgermester i byen Taganrog i 1698 - 1702 og i 1711.

Kirkegjenger 
Han var videre en ivrig lutheraner, og primus motor i den lutherske menigheten i St. Petersburg. Den første lutherske kirken var en korskirke i tre av norsk type.

Ettermæle
Torgrim Titlestad utga boken Tsarens admiral: Cornelius Cruys i Peter den stores tjeneste i 1999.
I Stavanger står det en statue av ham Bispebryggen. Den er laget av Per Ung.

Han har fått en gate på Storhaug i Stavanger oppkalt etter seg, Admiral Cruys gate. I den russiske byen Taganrog er gaten Ulitsa Admirala Kryuysa oppkalt etter ham. Cruys bodde der Eremitasjen i St. Petersburg i dag ligger, og undergangen under Shuvalovsky-passasjen til Eremitasjen er også oppkalt etter ham.

Admiral Cornelius Cruys Laug ble etablert i 2004 for å ære og levendegjøre historien om Niels Olsen og hans meritter. Stavanger Borger Corps (etablert 2011), eller Borgervæbningen, er en forgreining av ACCL som beskjeftiger seg med lokalhistorisk skuespill for deltakerne med en blanding av nostalgi, lek og historie-interesse. Borgervæbningen har anskaffet replika-kanoner, tidsriktige drakter og utstyr for 17- og 1800-tallet.

Se også
 Viseadmiral Peter Bredal som også var i russisk tjeneste.

Referanser

Kilder 

 Torgrim Titlestad, Tsarens admiral: Cornelius Cruys i Peter den stores tjeneste, Stavanger 1999, ISBN 8291640076 (Digital utgave, NB.NO)
 Roy Lauritz Aase, Admiral Cornelius Cruys: sjøhelten fra Stavanger, Stavanger 1997, ISBN 8291640033 (Digital utgave, NB.NO)

Eksterne lenker 

 Admiral Cornelius Cruys-Stiftelsen (engelsk)
 Nettsted om Cornelius Cruys (engelsk)

Russlands historie
Russiske borgermestere
Russiske admiraler
Norske admiraler
Personer fra Stavanger kommune
Artikler i sjøfart-prosjektet